**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.09.2023, ora 08.00 – 17.09.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 17.09.2023, ora 07.00**

**RÂURI**

**I.N.H.G.A. a emis o Atenţionare Hidrologică, cod galben, valabilă în intervalul 16.09.2023, ora 12:00 – 17.09.2023, ora 12:00, Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: Jiu, Olt, Argeş, cu posibile depăşiri ale COTELOR DE ATENŢIE, astfel:**

**COD GALBEN:**

**În intervalul 16.09.2023 ora 12:00 – 17.09.2023 ora 12:00 pe râurile din bazinele hidrografice: Jiu – bazin amonte S.H. Sadu şi afluenţii aferenţi sectorului aval S.H. Sadu – amonte confluenţă cu râul Gilort, Gilort – bazin superior şi afluenţi bazin mijlociu şi inferior (judeţele: Hunedoara şi Gorj), Motru – bazin amonte S.H. Broşteni şi afluenţii aferenţi sectorului aval S.H. Broşteni (judeţele: Gorj şi Mehedinţi), Olt – afluenţii aferenţi sectorului aval confluenţă cu râul Cibin (judeţele: Sibiu, Vâlcea, Gorj, Argeş, Olt şi Dolj), Argeş – bazin superior, Dâmboviţa – bazin superior (judeţele: Argeş şi Dâmboviţa).**

 **Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare ȋn intervalul 16.09.2023 ora 18:00 - 17.09.2023 ora 12:00 pe unele râuri din judeţele: Gorj, Mehedinţi, Vâlcea şi Argeş.**

**Aceast mesaj de Atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:***

**- *Către Prefecturile Judeţelor: - Argeş, Dâmboviţa, Dolj, Gorj, Hunedoara, Mehedinţi, Olt, Sibiu şi Vâlcea ( 9 prefecturi) - COD Galben.***

**Debitele au fost în creștere ca urmare a precipitațiilor căzute în interval și propagării pe râurile din bazinele: Jiu, Argeș, Buzău, bazinele superioare ale Timișului, Cernei, Vedei, bazinul mijlociu și inferior al Oltului, și doar prin propagare pe cursurile inferioare ale Someșului, Crasnei, Barcăului, Crișurilor, Trotușului, Bistriței, Moldovei, Sucevei, cursul mijlociu al Mureșului, cursul mijlociu și inferior al Ialomiței și cursul superior al Prutului.**

**Pe râurile din bazinele hidrografice: Vișeu, Iza, Tur, bazinele superioare și mijlocii ale Someșului, Crasnei, Barcăului, Crișurilor, Arieșului, Târnavelor, Begăi, Bârzavei, Moraviței, Carașului, Nerei, bazinul superior și inferior al Mureșului, bazinele mijlocii și inferioare ale Timișului, Cernei, bazinele superioare ale Oltului, Ialomiței și bazinele superioare și mijlocii ale Trotușului, Bistriței, Moldovei, Sucevei, debitele au fost în scădere şi relativ staţionare pe celelalte râuri din ţară.**

**Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Lăpuș, Barcău, Crișul Repede, Crișul Negru, bazinul superior și mijlociu al Someșului Mic, bazinele superioare ale Ialomiței, Argeșului, unii afluenți din bazinul inferior al Oltului și mai mici (sub 30%) pe râurile din bazinele hidrografice: Bârlad, Tazlău şi Jijia și pe râurile din Dobrogea.**

**În interval au fost emise trei ATENȚIONĂRI HIDROLOGICE pentru fenomene imediate.**

**Este în vigoare ATENȚIONAREA HIDROLOGICĂ nr. 116 din 16.09.2023**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în general în scădere, exceptând râurile din bazinul Cernei, bazinul superior și mijlociu al Timișului și bazinele mijlocii și inferioare ale Jiului și Oltului, unde vor fi în creștere ca urmare a precipitațiilor prognozate și propagării și doar prin propagare pe cursurile inferioare ale Crișurilor, Mureșului, Trotușului, Bistriței și cursurile mijlocii și inferioare ale Argeșului, Ialomiței și Buzăului.**

**Pe râurile din bazinul Vedea, Bârlad, Prut, cursul Siretului și pe râurile din Dobrogea, debitele vor fi relativ staționare.**

**Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creșteri de niveluri și debite pe unele râuri mici din zonele de deal și munte, mai ales pe cele din jumătatea de vest a țării, ca urmare a precipitațiilor prognozate, sub formă de aversă, izolat mai însemnate cantitativ.**

**Se menține în vigoare ATENȚIONAREA HIDROLOGICĂ nr. 116 din 16.09.2023, până la ora 12:00.**

**DUNĂRE**

**Debitul la intrarea în ţară (secţiunea Baziaş) în intervalul 16.09.2023 – 17.09.2023 a fost staţionar, având valoarea de 3100 m3/s, sub media multianuală a lunii septembrie (3800 m3/s).**

**În aval de Porţile de Fier debitele au fost în scădere.**

**Debitul la intrarea în ţară (secţiunea Baziaş) va fi în scădere (3000 m3/s).**

**În aval de Porțile de Fier debitele vor fi în scădere.**

**2. Situația meteorologică în intervalul 16.09.2023, ora 09.00 – 17.09.2023, ora 06.00**

**Administraţia Naţională de Meteorologie (A.N.M.) a emis în data de 16.09.2023, la ora 10:00, Atenţionarea Meteorologică nr. 128, vizând instabilitate atmosferică și cantități de apă însemnate, conform căreia:**

**MESAJ 1- COD GALBEN - În Oltenia, vestul Munteniei, sudul Banatului și sud-vestul Transilvaniei vor fi perioade cu instabilitate atmosferică. Aceasta se va manifesta prin averse și cu caracter torențial, descărcări electrice, intensificări de scurtă durată ale vântului (cu rafale de 50...60 km/h) și izolat grindină. În intervale scurte de timp sau prin acumulare, local, cantitățile de apă vor fi de 20...30 l/mp și pe arii restrânse, îndeosebi în nordul Olteniei, de peste 50...60 l/mp.**

 ***Notă: În data de 16 septembrie, manifestări de instabilitate atmosferică, dar pe arii mai restrânse, vor fi și în Dobrogea, restul Munteniei și al zonei montane.***

**Această Atenţionare Meteorologică, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:**

***- Alba, Argeş, Caraş-Severin, Dâmboviţa, Dolj, Giurgiu, Gorj, Hunedoara, Mehedinţi, Olt, Prahova, Sibiu, Teleorman şi Vâlcea (14 prefecturi) – COD GALBEN – MESAJ 1***

**ÎN ŢARĂ**

**În regiunile extracarpatice, în condiții de nebulozitate în general persistentă, vremea a continuat să se răcească, mai semnificativ în Oltenia și în jumătatea vestică a Munteniei, astfel că valorile termice diurne s-au situat în mare lor majoritate ușor sub mediile multianuale. În vest, nord-vest și parțial în centru, cerul a fost variabil, dar au fost și intervale cu înnorări accentuate, iar sub aspect termic a fost mai cald decât în mod obișnuit la această dată. Instabilitatea atmosferică a fost accentuată în Oltenia, local în Muntenia, Dobrogea și vestul Transilvaniei, unde s-au semnalat averse ce au avut și caracter torențial, însoțite pe alocuri și de descărcări electrice. În aceste zone, în intervale scurte de timp sau prin acumulare, cantitățile de apă au depășit 20....30 l/mp, în Dobrogea continentală, izolat 70 l/mp, iar în vestul Carpaților Meridionali peste 100 l/mp (până 137 l/mp în județul Vâlcea). În celelelate regiuni doar pe spații mici au fost ploi slabe. Vântul a a suflat slab și moderat, cu unele intensificări în sud-estul teritoriului. Temperaturile maxime s-au încadrat între 18 grade la Petroșani, Voineasa, Câmpulung și Câmpina și 28 de grade la Sighetu Marmației, Gurahonț, Vărădia de Mureș, Lugoj și Jimbolia. La ora 6 valorile termice erau cuprinse între 8 grade la Miercurea Ciuc și 23 de grade la Constanța-dig. În a doua parte a nopții izolat s-a format ceață.**

**OBSERVAȚII: *de ieri de la ora 06 au fost în vigoare 16 mesaje de alertă pentru fenomene meteorologice periculoase imediate, respectiv:***

***- 2 avertizări cod roșu, 1 emisă de către SRPV Constanța și 1 emisă de către SRPV Craiova;***

***- 3 avertizări cod portocaliu, 2 emise de către SRPV Craiova și 1 emisă de către SRPV Constanța;***

***- 11 atenționări cod galben, 3 emise de către SRPV Timișoara, câte 2 emise de către SRPV Cluj, SRPV Constanța și CNPM București, pentru Muntenia, 1 emisă de către SRPV Craiova și 1 emisă de către SRPV Sibiu.***

**LA BUCUREŞTI**

**Vremea s-a răcorit, astfel că valorile termice au devenit apropiate de cele specifice perioadei. Cerul a avut înnorări temporare, în unele cartiere trecător a plouat foarte slab, iar vântul a suflat în general moderat, cu rafale de 35...40 km/h în prima parte a intervalului. Temperatura maximă (cu 4...5 grade mai scăzută decât cea din ziua anterioară) a fost de 24 de grade la Afumați și Băneasa și 27 de grade la Filaret. La ora 6 se înregistrau 16 grade la stația meteo Băneasa și 17 grade la Filaret și Afumați.**

 **3. Prognoza meteorologică în intervalul 17.09.2023, ora 09.00 – 18.09.2023, ora 09.009**

**ÎN ŢARĂ**

**Vremea se va ameliora sub aspectul instabilității atmosferice, iar din punct de vedere termic va fi mai cald decât în mod normal la această dată, cu excepția zonei de sud-vest a țării, unde valorile termice diurne se vor situa în jurul mediilor multianuale. În prima parte a zilei, nebulozitatea va fi persistentă în sud-vestul teritoriului, unde va continua să plouă, apoi cerul va fi variabil, cu înnorări temporar accentuate după-amiaza și seara, când vor fi averse și descărcări electrice, local în zona de munte, îndeosebi în Carpații Occidentali și nordul Carpaților Orientali și pe arii restrânse în vest, centru și nord-vest. În special la munte și în nordul Olteniei, cantitățile de apă vor mai depăși 15...20 l/mp. În celelalte regiuni ploile vor fi posibile doar cu totul izolat. Vântul va sufla slab și moderat, cu unele intensificări în Dobrogea, sudul Banatului și nordul Moldovei. Temperaturile maxime se vor încadra în general între 22 și 28 de grade, iar cele minime vor fi cuprinse între 11 și 19 grade, ușor mai scăzute în depresiunile Carpaților Orientali până spre 7 grade. Dimineața și noaptea, pe suprafețe mici, vor fi condiții de ceață.**

**LA BUCUREŞTI**

**Vremea va fi predominant frumoasă și ușor mai caldă decât în mod obișnuit la această dată. Cerul va fi variabil, iar vântul va sufla slab și moderat. Temperatura maximă, mai ridicată decât în ziua precedentă, va fi de 26...28 de grade, iar cea minimă va fi de 12...14 grade.**

1. ***CALITATEA APELOR***
	1. **Pe fluviul Dunărea**

 **Nu au fost semnalate evenimente deosebite.**

* 1. **Pe râurile interioare**

 **Nu au fost semnalate evenimente deosebite.**

* 1. **Pe Marea Neagră**

 **Nu au fost semnalate evenimente deosebite.**

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului informează că, din rezultatele analizelor efectuate în data de 14.09.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).**

**Au fost înregistrate depăşiri ale valorii limită zilnice pentru indicatorul particule în suspensie la staţiile de monitoring automate a calităţii aerului cu următoarele indicative: B-4 (mun. Bucureşti) si CJ-3 (mun. Cluj Napoca), (Media zilnică de 50 µg/m3 pentru PM10 (pulberi în suspensie cu diametrul sub 10 microni.**

**Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.**

1. **În domeniul solului şi vegetaţiei:**

**Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.**

1. **În domeniul supravegherii radioactivităţii mediului**

**Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 14.09.2023 – 15.09.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.**

1. **În municipiul Bucureşti şi judeţul Ilfov**

**În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 **- Se mentine situatia de restrictii in alimentarea cu apa pentru piscicultura la folosinta:**

 **- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.**

 **- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.**

 **Judeţul Iaşi:**

**- Se mentine situatia de restrictii in alimentarea cu apa pentru piscicultura la folosintele:**

 **\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.**

 **\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.**

 **\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.**

 **Judeţul Vaslui:**

 **- Se mentin prevederile „Planului de restrictii si folosire a apei in perioade deficitare”, astfel:**

 **\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.**

 **\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.**

**Judeţul Constanţa :**

**S-a instituit faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:**

**- în scop potabil: S.A.A.C. Dăeni, Comuna Smârdan.**

**- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;**

**- piscicultură: S.C. Piscicola Macin (Am. Turcoaia).**

**-A.B.A. Jiu informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, jud. Hunedoara), pentru efectuarea lucrărilor de înlocuire a conductei Buta-Baraj.**

**DIRECȚIA COMUNICARE**